Elmer Ambrose Sperry

Elmer Ambrose Sperry, Sr. (født 12. oktober 1860 i Cincinnatus, død 16. juni 1930 i Brooklyn) var en amerikansk oppfinner og entreprenør, mest kjent for oppfinnelsen av gyrokompasset sammen med Herman Anschütz-Kaempfe. Hans kompass og stabilisatorer ble tatt i bruk av den amerikanske marine og ble brukt i begge verdenskrigene. Han arbeidet også tett sammen med japanske selskap og den japanske regjering, og ble beæret med en biografi utgitt post mortem.Durgin, Russell and Kawaguchi, Zenichi, "Dr. Sperry As We Knew Him," (1931, Nichi-Bei Press).

 Biografi 
Sperry ble født i Cincinnatus, New York 12. oktober 1860 til Stephen Decatur Sperry og Mary Burst. Han hadde engelske røtter. Hans familie hadde bodd i det som i dag er de nordvestlige stater i USA siden 1600-tallet, og hans eldste amerikanske forfedre var en engelsk nybygger ved navn Richard Sperry. Hans mor døde i barselseng dagen etter han ble født.

Han gikk tre år på en offentlig skole i Cortland, New York, så tre år på Cornell University fra 1878. I 1879 ble han interessert i dynamoer. Han flyttet til Chicago, Illinois tidlig i 1880, og kort tid senere grunnla han Sperry Electric Company. Han giftet seg med Zula Augusta Goodman (?-1929) i Chicago, Illinois 28. juni 1887.

I 1896 kunne han, som første amerikaner, kjøre med en amerikanskbygget bil i Paris' gater.

I 1900 etablerte Sperry et elektrokjemisk laboratorium i Washington D.C. hvor han sammen med sin medarbeider Clifton P. Townshend utviklet en prosess for å utvinne ren kaustisk soda. De to mennene oppdaget også en prosess for å gjenvinne tinn fra skrapmetall. Sperry eksperimenterte med dieselmotorer, gyroskopiske kompass og gyroskopiske stabilisatorer for skip og fly.

I 1910 grunnla han Sperry Gyroscope Company i Brooklyn, New York, og hans første kompass ble testet samme år ombord i marinefartøyet USS «Delaware». I 1914 fikk han en premie fra Aéro-Club de France for sin flystabilisator. Han fikk også Elliott Cresson-medaljen samme år. I 1918 utviklet han en høy-intenstiv buelampe som ble brukt som lyskaster av både den amerikanske hær og marine. Han etablerte åtte selskaper og tok ut over 400 patenter.

I 1923 døde hans sønn, Lawrence Burst Sperry (1892–1923), over Nordsjøen i en flyulykke i et fly han selv hadde konstruert. I januar 1929 solgte Elmer A. Sperry firmaet Sperry Gyroscope Company til North American Aviation. Året etter døde hans kone den 31. mars i Havana, Cuba.

Han døde på St. John's Hospital i Brooklyn, New York den 16. juni 1930 av komplikasjoner etter en gallestensoperasjon utført seks uker tidligere. Han ble 69 år gammel.

 Medlemskap 
Elmer A. Sperry var medlem av følgende foreninger og organisasjoner:
 Grunnlegger og styremedlem av American Institute of Electrical Engineers
 Grunnlegger og styremedlem av American Electro-Chemical Society
 American Association for the Advancement of Science
 American Physical Society
 American Society of Mechanical Engineers
 Society of Naval Architects and Marine Engineers
 New York Electrical Society 
 American Petroleum Institute
 Edison Pioneers
 National Aeronautical Association
 Aero Club of America
 Engineers' Club
 National Electric Light Association
 Franklin Institute
 Japan Society
 Direktør for Museum of the Peaceful Arts

 Selskaper 
Han grunnla følgende selskaper:
 Sperry Electric Mining Machine Company (1888)
 Sperry Electric Railway Company (1894)
 Chicago Fuse Wire Company (1900)
 Sperry Rail Service (1911), et selskap for å oppdage feil ved jernbanenes signalanlegg
 Sperry Gyroscope Company (1910) ble grunnlagt for å bygge Sperrys gyrokompass, opprinnelig oppfunnet av Herman Anschütz-Kaempfe i 1908. Sperrys første modell ble installert i USS «Delaware» i 1911.
Selskapene ble etter hvert innlemmet i Sperry Marine.  

 Utmerkelser og æresbevisninger 
Sperry var medlem av US Naval Consulting Board i 1915. I 1916 gikk han sammen med Peter Hewitt om å utvikle Hewitt-Sperry Autopilot for fly, en av det første vellykkede forgjengerne til nåtidens droner.

USS «Sperry» (AS-12) er oppkalt etter ham.

I USA utdeles det årlig en Elmer A. Sperry-pris for utvikling og forbedring av transport (land, sjø og luft).

Elmer A. Sperry mottok følgende utmerkelser:
 Aero Club of France (1914) for sin stabilisator
 Elliott Cresson-medaljen (1914)
 Collier-troféet (1915)
 Collier-troféet (1916)
 Holley Medal (1927)
 John Fritz Medal (1927)
 Albert Gary Medal (1927)
 Elliott Cresson Medal from the Franklin Institute (1929) 
 To dekorasjoner fra Russlands siste tsar
 To dekorasjoner fra den japanske keiser:
 Den oppadstigende sols orden og
 Den hellige skatts orden
 The grand prize of the Panama Exposition.

 Referanser 

 Litteratur 
 Thomas P. Hughes, Elmer Sperry: Inventor and Engineer (Baltimore: Johns Hopkins University Press, 1971).
 Fahrney, Delmer S. (RAdm ret): History of Radio-Controlled Aircraft and Guided Missiles

 Eksterne lenker 
 Elmer A. Sperry case file at the Franklin Institute contains records concerning his 1914 Franklin Award for the gyroscopic compass
  for the gyroscopic compass, filed June, 1911; issued September, 1918
 US patent search page, search for Elmer and Sperry in Inventor name, 1790-present, yields about 160 results—some recent ones are by EA Sperry Jr, earliest ones not found 

 Finding aids for the Elmer Ambrose Sperry papers  and the Elmer Sperry photograph collection  are available at Hagley Museum and Library.

Kategori:Oppfinnere fra USA
Kategori:Entreprenører
Kategori:Fødsler i 1860
Kategori:Dødsfall i 1930
Kategori:Alumni fra Cornell University